ദിഗംബര സ്മരണകള് 222: വാഗ്ഭടാനന്ദനില്ഓം വിനയായി വരുമോ? എം. രാജീവ് കുമാര് ഇക്കാലത്ത് ആത്മീയത എന്നൊക്കെപ്പറഞ്ഞാല് അവനെ, ലവന്മാര് സംഘികളാക്കും. സ്വാമി എന്നു പറഞ്ഞു പോയാല് തീര്ന്നു. ധ്യാനം എന്നൊരു പുസ്തകത്തിന്്റെ പേര് കേട്ടതേയുള്ളൂ. അതിലെന്താണെന്നു പോലും മറിച്ചു നോക്കാതെ ഇപ്പോഴത്തെ സര്ക്കാരിന്്റെ പുസ്തക വിതരണ ശൃംഖലയായ ബുക്ക്മാര്ക്കിലെ കോത്താഴത്ത് രാമന്മാര് ആ പുസ്തകത്തെ ഏഴയലത്തു പോലും അടുപ്പിച്ചില്ല. വിതരണത്തിന് എടുത്തില്ല.!ഇനി വല്ല വയ്യാവേലിയും എടുത്ത് തലയില് വച്ച് സര്ക്കാരിന് തലവേദനയുണ്ടാക്കിയാല് ബുദ്ധിമുട്ടി ഒപ്പിച്ചെടുത്ത സെക്രട്ടറി കസേര പോയെങ്കിലോ എന്നോര്ത്തിട്ടുയിരിക്കാം. വയറ്റുപ്പിഴപ്പിന്്റെ പ്രശ്നമല്ലേ? പാവം വെറുതെ വിട്ടേക്കാം. ഈ അവസരത്തിലാണ് ഒരു സ്വാമിയെപ്പറ്റി, അതും നാനാത്വത്തില് ഏകത്വം ദര്ശിച്ച മലബാറിലെ വാഗ്ഭടാനന്ദ സ്വാമിയെപ്പറ്റി കെ ജയകുമാര് സംവിധാനം ചെയ്ത ഒരു ഡോക്യുമെന്ററി ഇന്നലെ തിരുവനന്തപുരത്ത് പ്രദര്ശിപ്പിച്ചത്. ഊരാളുങ്കല് സൊസൈറ്റിയുടെ സ്ഥാപകനായ വാഗ്ഭടാനന്ദ സ്വാമിയെപ്പറ്റിയുള്ള ചിത്രീകരണമായിരുന്നു. ഊരാളുങ്കല് സൊസൈറ്റി എന്ന് കേരളത്തിന്്റെ ചെവിയില് ശരിയായി മുഴങ്ങുന്നത് മുഖ്യമന്ത്രിയുടെ പ്രൈവറ്റ് സെക്രട്ടറിയെ പിടിച്ച് അകത്തിട്ടപ്പോഴാണ്. സ്വര്ണ്ണ കേസിനെ തുടര്ന്ന് സംശയം തോന്നിയവരേയും അല്ലാത്തവന്മാരെയും തൂത്തു പെറുക്കുന്നതിനിടയില് എന്ഫോഴ്സ്മെന്റ് ഡയറക്ടറേറ്റിന്റെ വലയില് വീണു പോയി ഊരാളുങ്കല് സൊസൈറ്റിയും. അപ്പോഴാണ് എല്ലാരും അറിയുന്നത് ഇതേതാണ്ട് മഹാ സംഭവമാണെന്ന്. കോടികള് ചിലവഴിച്ചുള്ള നിര്മ്മാണ പ്രവര്ത്തനങ്ങള് കാര്യക്ഷമമായി നടത്തുന്ന സഹകരണസംഘമാണ് അതെന്ന് ജനത്തിന് ബോധ്യമായി. മാത്രമോ, അതിന്്റെ ഒരു രോമത്തില് തൊടാന് പോലും ഇ ഡിയ്ക്ക് പറ്റിയില്ല. വടക്കേ ഇന്ത്യയിലെ ചില കയ്യിട്ടു വാരി സൊസൈറ്റികളെ പോലെ യാണെന്നു കരുതിയോ കേരളത്തിലെ ഊരാളുങ്കല് സൊസൈറ്റി? അതിന്്റെ സ്ഥാപകന് കേരളത്തിലെ ആദ്യത്തെ സഹകരണസ്ഥാപനത്തിന്്റെ പിതാവാണ്. വാഗ്ഭടാനന്ദ സ്വാമി. ഞാന് പറഞ്ഞു വരുന്നത് ഇക്കാലത്ത് ആത്മീയത എന്ന് വല്ലതും പറഞ്ഞു പോയാല് ലവനെ സംഘിയാക്കാന് കാത്തിരിക്കുമ്ബോഴാണ് വാഗ്ഭടാനന്ദനെപ്പറ്റിയുള്ള ഡോക്യുമെന്ററി കവി കെ ജയകുമാര് എഴുതി സംവിധാനം ചെയ്യുന്നത്. ഒരു സിനിമ എടുക്കാനുള്ള പദ്ധതിയുമായി ഊരാളുങ്കല് സൊസൈറ്റിയുടെ പ്രധാനികള് എം മുകുന്ദനെയാണ് ആദ്യം സമീപിച്ചത്. മുകുന്ദന് ആ പണി കെ ജയകുമാറിന്്റെ ചുമലിലേക്ക് കൈമാറി. ഷാജി കൈലാസിനെ വല്ലതും സമീപിച്ചിരുന്നെങ്കില് ഗോകുലം ഗോപാലനുവേണ്ടി വിനയന് ചെയ്യുന്നതുപോലെ ഒരു സിനിമയായിത്തീരുമായിരുന്ന സംഗതി ബുദ്ധിമാനായ കെ ജയകുമാര് ഒരു ഡോക്യുമെന്ററിയിലൊതുക്കി. കഥാനായകന്്റെ വ്യക്തി പ്രഭാവം പുറത്തു കൊണ്ടുവന്നു. അല്ലെങ്കില് വെള്ളം കുടിച്ചു പോയേനേ. ആരാണ് ഈ വാഗ്ഭടാനന്ദന് എന്നല്ലേ? ഇങ്ങ് തെക്ക് ശ്രീനാരായണ ഗുരു ആത്മീയഅരങ്ങു വാഴുമ്ബോള് അങ്ങ് വടക്ക് തലശ്ശേരിക്കും കൂത്തുപറമ്ബിനും മധ്യേയുള്ള പാട്യം എന്ന ഗ്രാമത്തില് 1885 ലാണ് വാഗ്ഭടാനന്ദന് ജനിച്ചത്. ഇന്ത്യന് നാഷണല് കോണ് ഗ്രസ്സിനോടൊപ്പം!. അതേ വര്ഷ മാണെന്നു മാത്രം. ഏപ്രില് 27 ന്. കോണ്ഗ്രസ്സ് മൂത്തു നിന്ന 1939 ഒക്ടോബര് 29 ന് അദ്ദേഹം മരിക്കുകയും ചെയ്തു. ഇന്ന് വാഗ്ഭടാനന്ദന് എന്നറിയപ്പെടുന്ന കുഞ്ഞിക്കണ്ണന് ഗുരുക്കളുടെ ചരമദിനമാണ്. 55 വയസ്സിനിടയിലെ 10 വര്ഷത്തിലാണ് വാഗ്ഭടാനന്ദന് കാര്യങ്ങള് ചെയ്തു കൂട്ടിയത്. പണ്ഡിതന്, അദ്ധ്യാപകന്, പ്രഭാഷകന്, പത്രാധിപര് എന്നു വേണ്ട സര്വ്വമതസ്ഥരുടേയും തോളില് കൈയ്യിട്ടു നടന്ന് പുലയക്കുടിയില് സമൂഹസദ്യനടത്തി, കള്ളുഷാപ്പുകള് പൂട്ടിച്ച്, മുഖ്യധാരയിലടുപ്പിക്കാത്ത തൊഴിലാളികളെ സംഘടിപ്പിച്ച് സഹകരണസംഘമുണ്ടാക്കിയ സന്യാസിയായ ഗൃഹസ്ഥാശ്രമിയായിരുന്നു വാഗ്ഭടാനന്ദന്. ആത്മവിദ്യാസംഘ ത്തിന്്റെ സ്ഥാപകനായിരുന്നു. 1920 30 കാലത്താണ് പ്രവര്ത്തനങ്ങള് സജീവമായത്. മറ്റ് സ്വാമിമാരെപ്പോലെ സന്യാസദീക്ഷ സ്വീകരിച്ചില്ല. വാഗ്മയീ ദേവിയോടൊപ്പം ദാമ്ബത്യ ബന്ധിതന് കൂടിയായിരുന്നു വയലേലി കുഞ്ഞിക്കണ്ണന് ഗുരുക്കള്! അതായിരുന്നു അദ്ദേഹത്തിന്്റെ യഥാര്ഥ പേര്. അതിന്്റെ ചുരുക്കപ്പേരായ വി കെ ഗുരുക്കള് എന്ന പേരില് പരക്കെ പ്രസിദ്ധനായി. ആദ്യ കാലഗുരുവായ ബ്രഹ്മാനന്ദ ശിവയോഗിയാണ് വി കെ ഗുരുക്കളെപ്പിടിച്ച് വാഗ്ഭടാനന്ദ നാക്കിയത്. 1898 ല് ബ്രഹ്മസമാജത്തിന്്റെ ആദ്യത്തെ ശാഖ അയ്യത്താന് ഗോപാലന് കോഴിക്കോട് ആരംഭിച്ചപ്പോള് വാഗ്ഭടാനന്ദന് അതിന്്റെ അനുഭാവിയായി. അതിലങ്ങ് കൂപ്പുകുത്തി വീണു. വിഗ്രഹാരാധനാ നിഷേധവും ഏക ദൈവ വിശ്വാസവും. എന്നാല് ബ്രഹ്മാനന്ദ ശിവയോഗിയാകട്ടെ എല്ലാ വിധ ദൈവ സങ്കല്ലങ്ങള്ക്കും എതിരായിരുന്നു. അതോടെ ഗുരുവും ശിഷ്യനും ആശയപരമായി അകലാന് തുടങ്ങി. അകലുന്നതിന് മുമ്ബ് ശിവയോഗി വിലാസം എന്ന പേരിലൊരു മാസിക അദ്ദേഹം നടത്തിയിരുന്നു. ശിവയോഗിയുമായി തെറ്റിപ്പിരിഞ്ഞ ശേഷം യോഗി എടുത്തു കളഞ്ഞ് യോഗം ചേര്ത്ത് അതിനെ ശിവയോഗ വിലാസമാക്കി. ശിവയോഗിയുടെ ആശയം പ്രചരിപ്പിക്കാനുള്ള മാസിക അതോടെ സ്വതന്ത്രമായി. അതാണ് വാഗ്ഭടാനന്ദന്, എപ്പോള് എവിടെ ആരെന്നു നോക്കാതെ ഗുരുവിനെപ്പോലും വെട്ടും. സംസ്കൃത പണ്ഡിതനായിരുന്നു വയലേരി ചീരുവമ്മയുടേയും വാഴപ്പള്ളി കോരന് ഗുരുക്കളുടെയും മകന്. കാവ്യനാടകാലങ്കാരങ്ങളിലും വ്യാകരണത്തിലും തര്ക്കത്തിലും കൊച്ചിലേ നമ്ബര് വണ് ആയി. അക്കാലത്തെ ബ്രാഹ്മണ പണ്ഡിതവരേണ്യന്മാരെയെല്ലാം ഒറ്റയ്ക്ക് വിജ്ഞാന ഗോദയില് മലര്ത്തിയടിച്ച് കുഞ്ഞിക്കണ്ണന് ഗുരുക്കള് മലബാര് വാണു! ഒരിടത്തും വീണു പോയില്ല. ഒന്നിലും അടിയറവു പറഞ്ഞതുമില്ല. ആത്മവിദ്യ എന്ന ഒറ്റ കൃതി മതിയല്ലോ വാഗ്ഭടാനന്ദന്്റെ മഹത്വം അറിയാന്! പ്രാര്ഥനാഞ്ജലി എന്നൊരു ഗ്രന്ഥം വേറെയുമുണ്ട്. 1929ല് ആത്മവിദ്യാകാഹളം. എന്നൊരു പ്രസിദ്ധീകരണം തുടങ്ങി. അഭിനവ കേരളം എന്ന അദ്ദേഹത്തിന്്റെ മാസികയില് ആപ്തവാക്യങ്ങളായി രണ്ട് വരി രേഖപ്പെടുത്തിയിട്ടുണ്ട്. ഉണരുവിന് അഖിലേശനെ സ്മരിപ്പിന് ക്ഷണമെഴുനേല്പ്പിന്, അനീതിയോടെതിര്പ്പിന് ഒടുവില്പ്പറഞ്ഞ കാര്യമാണ് പുതുകാലത്തും വാഗ്ഭടാനന്ദനെ പ്രസക്തമാകുന്നത്. അതുകൊണ്ടു തന്നെയാണ് സുകുമാര് അഴീക്കോട് 1988 ല് പ്രസിദ്ധപ്പെട്ടത്തിയ വാഗ്ഭടാനന്ദന്്റെ സമ്ബൂര്ണ്ണകൃതികളുടെ 23ാം പുറത്ത് അവതാരികയില് ഇങ്ങനെ എഴുതിയത്. വിചാരത്തിന്്റെ നവീകരണത്തിനും ബുദ്ധിപരമായ സ്വതന്ത്രൃത്തിനും വേണ്ടി ഗുരുദേവന് ചെയ്ത സംഭാവനകള് കുറെയെങ്കിലും ചെയ്തവര് മൊയാരത്ത് ശങ്കരനെയും ഇ എം ശങ്കരന് നമ്ബൂതിരിപ്പാടിനേയും പോലുള്ളവരാണ്. ആസ്തിക്യബോധത്തേയും അനീതി നിഷേധത്തേയും ഇത്രമാത്രം സമന്വയിപ്പിച്ച ഒരാചാര്യന് കേരളത്തില് ഉണ്ടായിട്ടില്ല. മതനവീകരണ പ്രശ്നങ്ങളിലും ആത്മീയ കാര്യവിചാരങ്ങളിലും മാത്രമല്ല സാഹിത്യ പ്രഭാഷണങ്ങളിലും പുലിയായിരുന്നു വാഗ്ഭടാനന്ദന്. നമ്മുടെ സുകുമാര് അഴീക്കോട് അദ്ദേഹത്തിന്്റെ കാല്ക്കല് സാഷ്ടാംഗപ്രണാമം ചെയ്യുമായിരുന്നു. വാഗ്ഭടാനന്ദന്്റെ സമ്ബൂര്ണ്ണകൃതി എഡിറ്റ് ചെയ്ത് അവതാരിക എഴുതി പ്രസിദ്ധപ്പെടുത്തിയതും അഴീക്കോടാണ്. ഇടശ്ശേരി ഗോവിന്ദന് നായര് ഒരു കവിത തന്നെ വാഗ്ഭടനെപ്പറ്റി അങ്ങ് എഴുതി. അനാചാരങ്ങളാല്, നാനാ ദൈവതാരാധന ങ്ങളാല് നശിക്കെ, നമ്മള്ക്കൊരേകീ ബ്രഹ്മദ്ധ്യാനാനു ശീലനം? അദ്ദേവഗുരു സങ്കാശന് വാഗ്ഭടാനന്ദദേശികന് ജനിച്ച നാട്ടിലിന്നാട്ടില് ജനിച്ചേന് ,ഭാഗ്യശാലി ഞാന്! മലബാറിലെ ആത്മീയ നവോത്ഥാനത്തിന് പാഠശാലകള് സംഘടിപ്പിച്ചും പ്രഭാഷണങ്ങള് നടത്തിയും ജനവികാരങ്ങളെ കൂടെ നിര്ത്തിയ ആത്മീയാചാര്യനാണ് വാഗ്ഭടാനന്ദന്. ഇനി വാഗ്ഭടാനന്ദ ഗുരുദേവന് നവോത്ഥാനത്തിന്്റെ അരുണോദയ കാഹളം എന്ന ഡോക്യുമെന്ററിയിലേക്ക് വരാം. ആത്മീയം എന്ന് കേട്ടാല് കലിതുള്ളുന്ന ഇടതുപക്ഷക്കാര്ക്ക് ഡോക്യുമെന്ററിയില് ഇടക്കിടെ കെ ജയകുമാര് ഓം ചിഹ്നം ആനമാര്ക്കില് എഴുതിക്കാണിക്കുന്നത് രുചിക്കാനിടയില്ല. പുരോഗമനാശയക്കാരനായ വാഗ്ദടാനന്ദനെ ഇന്ന് ഇടത് പക്ഷമാണ് തലയിലേറ്റുന്നത്. ഊരാളുങ്കല് സൊസൈറ്റിയിലൂടെയാണ് അദ്ദേഹം ഇപ്പോള് പ്രകാശം പരത്തുന്നത്. അതിനിടയിലാണ് സ്ക്രീന് നിറഞ്ഞു നില്ക്കുന്നഓംന്്റെ വിന്യാസം. ആ ഒരൊറ്റ ബിംബം കൊണ്ടു തന്നെ വാഗ്ഭടാനന്ദന്്റെ ജീവിതവും ആദര്ശവും വ്യക്തമാണ്. സംവിധായകന് കൈയ്യടി. എന്നാല് ചിത്രം നിര്മ്മിച്ചത് സി പി എം അനുഭാവക്കാരാണെങ്കിലും എഴുതി സംവിധാനം ചെയ്ത സംവിധായകന് എം കൃഷ്ണന് നായരുടെ മകന് കെ ജയകുമാറിന് വാഗ്ഭടാനന്ദന്്റെ ചങ്കിലേ ചുവപ്പില് ഓം കാണാന് കഴിഞ്ഞതിലെ ധീരതയെയാണ് ഞാന് പ്രശംസിക്കുന്നത്. അല്ലാതെ ചെങ്കൊടിയും അരിവാള് ചുറ്റിക നക്ഷത്രവുമല്ലല്ലോ ബിംബവല്ക്കരിച്ചത്! മറ്റ് സഖാക്കമാര് വല്ലതുമായിരുന്നെങ്കില് വയലാറിന്്റെ യോ ഏഴാച്ചേരിയുടേയോ പ്രഭാവര്മ്മയുടേയോ ഒരു കവിതയുടെ അകമ്ബടിയില് മുഷ്ടി ചുരുട്ടി സ്ക്രീനില് പതപ്പിച്ച് അതിനിടയില് പിണറായിയുടെ തല കാണിച്ച് അവസാനിപ്പിച്ചേനേ.! അതിന്്റെ സ്ഥാനത്താണ് കെ ജയകുമാര് അര്ഥവത്തായ ഓം ചിഹ്നം എഴുതിക്കാണിച്ചത്. ഇനി എനിക്കൊരു സംശയമേ ബാക്കിയുള്ളൂ. യഥാര്ഥ വാഗ്ഭടാനന്ദ സ്വാമിയെ കാട്ടിത്തന്ന കെ ജയകുമാറിനെ ഇവന്മാരൊക്കെപ്പിടിച്ച് സംഘി യാക്കിയേക്കുമോ എന്നാണ്!. ഈ തെക്കന് നായര് വന്ന് ഞങ്ങളുടെ കാവിയുപേക്ഷിച്ച ഗുരുക്കളെപ്പിടിച്ച് കാവി പുതപ്പിച്ചില്ലേ എന്നും പറഞ്ഞ് വടക്കന് ചാവേറുകള് കുറ്റിയും പറിച്ച് വന്നേക്കുമോ എന്ന സന്ദേഹം മാത്രമേയുള്ളൂ. ഞാനൊന്നും പറഞ്ഞിട്ടില്ല!. ചുരുക്കത്തില്, ചുവപ്പു കണ്ട കാളയെപ്പോലെയാകുമോ ഓം കാണുന്ന കമ്മ്യൂണിസ്റ്റ് പാര്ട്ടി?. വാര്ത്തകള് യഥാസമയം അറിയാന്... Join Anweshanam WhatsApp Group: https:chat.whatsapp.comJHLCbFc9MhbCtdPC6grlJ9 Subscribe Anweshanam Youtube: https:youtube.comcAnweshanamlive Follow Anweshanam Google News: https:rb.gy0tbxgdagaincid4795157.htm Follow Anweshanam Dailyhunt: https:m.dailyhunt.innewsindiamalayalamanweshanamepaperanwe